section_heading: Ana Fijan-Benčić
paragraph_text: Nakon što je i Borna i Nikola više ne žele vidjeti, Ana se zadubi u posao direktorice Zena, i postaje ogorčena osoba. Nakon što shvati da se ponaša kao prefrigana oštrokondža, smiruje svoju narav, no uzruja je vijest kad sazna da će se njezin otac Zlatko oženiti mladom Tinom, te kako će ona dobiti brata. Uskoro, i ona i Nikola se počinju zbližavati sve više i više. No, na noć Tinina i Zlatkova vjenčanja, i nesreće, Ana shvati kako se njena majka, Gabrijela, vratila u grad, spremna zaustaviti Zlatka da dokrajči Tinu, kako je dokrajčio i nju samu. Ana skriva Gabrijelu od policije, no policija ipak uhvati Gabrijelu, i sprema je u umobolnicu, iz koje ona bježi u vrijeme kada je Zlatko ubijen. Ana ne zna tko je ubojica njenog oca, te postane hladna prema okolini oko sebe. Jednom prilikom, u trenutku slabosti, spava s Bornom, te to prešuti Nikoli s kojim je trenutno u vezi. Kad joj Karolina dođe u Zen, Ana je iznenađena, ali prihvati pomoć. Nakon svađe Tine i Karoline, Ana izbaci Tinu jer je ona sve započela i ne želi se pomiriti s njom. Nakon cijele strke oko Zlatkove smrti i Tinine narcisoidnosti, Ana na Nikolin nagovor odlazi u kuću na selu gdje pokušava slikati, no misli joj odlutaju kad se u kući pojavi galerist Aleksandar, s kojim Ana provede noć, naravno, za što Nikola ne zna. Nastavlja varati Nikolu, a to kulminira njihovim prekidom na izložbi zbog Tinine intervencije. Ana se preseli k Lončarevima i ponovno postaje nesigurna i depresivna, a posao potpuno zanemaruje. Naposljetku pristaje prodati Zen Karolini jer joj treba novac za bjeg s majkom. Uskoro, odluči pobjeći od svih, i uz pomoć Nikole i Borne, ona i Gabrijela odlaze brodom u novi život, daleko od Hrvatske. Ana ostavlja pismo Nikoli u kojem priznaje kako je ona, nehotice, ubila vlastitog oca, Zlatka. Iako svi misle da je pobjegla iz zemlje to nije tako, a jednog dana u vinogradu sretne se s Nikolom kojem govori da je plan bjega propao te da su ona i Gabriela ostale bez novca, također mu izjavljuje ljubav. Nakon što ih Luka vjenča ona i Nikola bježe u Argentinu.